**ΔΗΛΩΣΗ ΕΜΠΙΣΤΕΥΤΙΚΟΤΗΤΑΣ ΚΑΙ ΠΡΟΣΤΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ**

Η παρούσα δήλωση συνιστά παράρτημα της με υπ. αριθ.: ………………………………..... αίτησης ερευνητή που έχετε υποβάλλει στα Γενικά Αρχεία του Κράτους (Γ.Α.Κ.).

Τα Γ.Α.Κ. στο πλαίσιο της άσκησης των αρμοδιοτήτων τους όπως αυτές απορρέουν από τον νόμο 1946/1991 διατηρούν αρχεία και συλλογές και προβαίνουν σε επεξεργασία1 δεδομένων προσωπικού χαρακτήρα2 που εμπεριέχονται σε αυτά. Ως εκ τούτου, τα Γ.Α.Κ. φέρουν την ιδιότητα του Υπευθύνου Επεξεργασίας Προσωπικών Δεδομένων σύμφωνα με τη νομοθεσία (Γενικός Κανονισμός Προστασίας Δεδομένων (ΓΚΠΔ) 2016/679/ΕΕ).

Στο πλαίσιο αυτό, ο/η …………………………………………………………………………………..…………... (ονοματεπώνυμο ερευνητή) συμφωνεί, δηλώνει και δεσμεύεται ως προς τα εξής:

ΥΠΟΧΡΕΩΣΕΙΣ ΕΜΠΙΣΤΕΥΤΙΚΟΤΗΤΑΣ

Ο ερευνητής έχει την υποχρέωση να αντιμετωπίζει ως εμπιστευτική κάθε πληροφορία που αναφέρεται σε φυσικά πρόσωπα (δεδομένα προσωπικού χαρακτήρα) στις οποίες αποκτά πρόσβαση ή των οποίων αποκτά γνώση στο πλαίσιο της διεξαγωγής της έρευνάς του ή και επ’ ευκαιρία αυτής.

Ο ερευνητής αναλαμβάνει την υποχρέωση να επεξεργάζεται τα προσωπικά δεδομένα μόνο για τον σκο-πό για τον οποίο έχει δηλώσει στην αίτησή του. Ειδικότερα, ο ερευνητής εξάγει από το εκάστοτε αρχείο μόνο όσα στοιχεία είναι απαραίτητα κατά την επιστημονική του κρίση για την ολοκλήρωση της συγκεκριμένης έρευνας όπως αυτή δηλώνεται στην αίτησή του.

Ο ερευνητής αναλαμβάνει την υποχρέωση να προστατεύει και να διαφυλάττει τον απόρρητο χαρακτήρα των ως άνω δεδομένων και να μην τα κοινοποιεί, ανακοινώνει, διαβιβάζει σε τρίτα πρόσωπα ή να τα θέτει με οποιοδήποτε τρόπο στη διάθεση αυτών.

Κατά τη δημοσιοποίηση της έρευνας ή μέρους αυτής ο ερευνητής λαμβάνει κάθε αναγκαίο μέτρο ώστε να τηρηθεί η ανωνυμία. Σε περίπτωση που ο ερευνητής επιθυμεί να δημοσιοποιήσει δεδομένα προσωπικού χαρακτήρα, συμπεριλαμβανομένων των δεδομένων που μπορεί να ταυτοποιήσουν ένα πρόσωπο, θα πρέπει να υποβάλει σχετικό ειδικό αίτημα προς την Εφορεία των Γ.Α.Κ.

Οι υποχρεώσεις αυτές ισχύουν και μετά τη λήξη του χρόνου της μελέτης των αρχείων και συλλογών των Γ.Α.Κ.

Η παραβίαση των ως άνω υποχρεώσεων συνεπάγεται κυρώσεις κατά τα προβλεπόμενα στις οικείες διατάξεις, ιδίως του Γενικού Κανονισμού Προστασίας Δεδομένων.

Ο/Η δηλ……..

…………………………

1 Ως επεξεργασία προσωπικών δεδομένων νοείται: κάθε πράξη ή σειρά πράξεων που πραγματοποιείται με ή χωρίς τη χρήση αυτο-ματοποιημένων μέσων, σε δεδομένα προσωπικού χαρακτήρα ή σε σύνολα δεδομένων προσωπικού χαρακτήρα, όπως η συλλογή, η καταχώριση, η οργάνωση, η διάρθρωση, η αποθήκευση, η προσαρμογή ή η μεταβολή, η ανάκτηση, η αναζήτηση πληροφοριών, η χρήση, η κοινολόγηση με διαβίβαση, η διάδοση ή κάθε άλλη μορφή διάθεσης, η συσχέτιση ή ο συνδυασμός, ο περιορισμός, η δια-γραφή ή η καταστροφή (άρθρο 4, παρ. 2, ΓΚΠΔ)

2 Ως δεδομένο προσωπικού χαρακτήρα νοείται: κάθε πληροφορία που αφορά ταυτοποιημένο ή ταυτοποιήσιμο φυσικό πρόσωπο («υποκείμενο των δεδομένων»)· το ταυτοποιήσιμο φυσικό πρόσωπο είναι εκείνο του οποίου η ταυτότητα μπορεί να εξακριβωθεί, άμεσα ή έμμεσα, ιδίως μέσω αναφοράς σε αναγνωριστικό στοιχείο ταυτότητας, όπως όνομα, σε αριθμό ταυτότητας, σε δεδομένα θέσης, σε επιγραμμικό αναγνωριστικό ταυτότητας ή σε έναν ή περισσότερους παράγοντες που προσιδιάζουν στη σωματική, φυσι-ολογική, γενετική, ψυχολογική, οικονομική, πολιτιστική ή κοινωνική ταυτότητα του εν λόγω φυσικού προσώπου (άρθρο 4, παρ. 1, ΓΚΠΔ)